თორნიკე ოქრიაშვილი

**თორნიკე ოქრიაშვილი** (დ. 12 თებერვალი, 1992) — ქართველი ფეხბურთელი, საფეხბურთო კლუბ „გაგრას“ შემტევი ნახევარმცველი.

## კარიერა 
### საკლუბო 
ოქრიაშვილმა კარიერა დაიწყო რუსთავის „ოლიმპის“ ახალგაზრდულ გუნდში. 2008-2009 წლების სეზონში 1 მატჩი ჩაატარა კლუბ „გაგრაში“. შემდეგ სეზონში კლუბის შემადგებლობაში 22 მატჩში მიიღო მონაწილეობა და გაიტანა 1 გოლი. „გაგრამ“ იმ სეზონში ბოლო, მე-10 ადგილი დაიკავა საქართველოს უმაღლეს ლიგაში და ჩამოქვეითდა პირველ ლიგაში.

2010 წლის ივნისში სინჯებზე იმყოფებოდა სანქტ-პეტერბურგის „ზენიტში“. მასთან კონტრაქტის გაფორმებით იყვნენ ასევე დაინტერესებულები ბელგიური „ანდერლეხტი“ და ზოგიერთი ნიდერლანდური, თურქული და გერმანული კლუბი.

2010 წლის ბოლოს ოქრიაშვილი ნახევარწლიანი იჯარით აიყვანა „დონეცკის შახტარმა“, მისი სატრანსფერო უფლებების გამოსყიდვის პირობით. კლუბმა მის იჯარაში გადაიხადა 1 მილიონი ევრო.

2011 წლის იანვარში ის იჯარით აიყვანა მარიუპოლის „ილიჩევეცმა“, რომლის მთავარი მწვრთნელიც იყო „შახტარის“ ახალგაზრდული გუნდის ყოფილი მწვრთნელი ვალერი იარომჩენკო.

უკრაინის პრემიერ ლიგაში ოქრიაშვილის დებიუტი შედგა 2011 წლის 4 მარტს ზაპორიჟიის „მეტალურგთან“ 0-4 წაგებულ მატჩში.

2014 წლის 28 ივლისს კონტრაქტი გააფორმა ბელგიურ „გენკთან“. 2016 წლის იანვრიდან ნახევარწლიანი იჯარით შეუერთდა ესქიშეჰირის საფეხბურთო კლუბ „ესქიშეჰირსფორს“.

„კრასნოდარში“ გატარებული ორი წლის შემდეგ, კლუბის ხელმძღვანელობამ და თორნიკე ოქრიაშვილმა კონტრაქტი ორმხრივი შეთანხმების საფუძველზე გაწყვიტეს. ქართველს ჯვარედინი მყესების ტრავმა ორჯერ ჰქონდა, რის გამოც მან რუსული კლუბის მაისურით მხოლოდ 20 მატჩი ჩაატარა. ამ ხნის განმავლობაში, ოქრიაშვილმა „კრასნოდარის“ გულშემატკივრებს თავი „ზენიტისა“ და „სევილიას“ კარში გატანილი „მაკრატელებით“ დაამახსოვრა.

### სანაკრებო 
საქართველოს 21-წლამდელთა ნაკრებში ოქრიაშვილის დებიუტი 2009 წელს ირლანდიელ თანატოლებთან ფრედ, 1–1 დასრულებულ მატჩში შედგა, სადაც მან სრულად მიიღო მატჩში მონაწილეობა.

საქართველოს ეროვნულ ნაკრებში ოქრიაშვილის დებიუტი 2010 წლის 17 ნოემბერს, სლოვენიასთან სტუმრად 2–1 მოგებულ ამხანაგურ მატჩში შედგა. ოქრიაშვილი მოედანზე 62-ე წუთზე ნიკოლოზ გელაშვილის ნაცვლად შევიდა.

2012 წლის 7 სექტემბერს 2014 წლის ევროპის ჩემპიონატის შესარჩევი ეტაპის საშინაო მატჩში ეროვნული ნაკრების მაისურით ბელარუსის ნაკრებთან ოქრიაშვილმა გაიტანა მატჩის ერთადერთი გოლი.

## სანაკრებო სტატისტიკა 
## მიღწევები 
### საკლუბო
;  ანორთოსისი
* კვიპროსის თასი: 2020–21

;  დინამო თბილისი	
* საქართველოს სუპერთასი: 2024

### ინდივიდუალური
* საქართველოს წლის ფეხბურთელი: 2016

## რესურსები ინტერნეტში 
* თორნიკე ოქრიაშვილი — საქართველოს ეროვნული ლიგის საიტზე
* თორნიკე ოქრიაშვილი — საქართველოს ფეხბურთის ფედერაციის საიტზე

## სქოლიო 
კატეგორია:დაბადებული 12 თებერვალი
კატეგორია:დაბადებული 1992
კატეგორია:ქართველი ფეხბურთელები
კატეგორია:გაგრას ფეხბურთელები
კატეგორია:დონეცკის შახტარის ფეხბურთელები
კატეგორია:მარიუპოლის ილიჩევეცის ფეხბურთელები
კატეგორია:ოდესის ჩორნომორეცის ფეხბურთელები
კატეგორია:თბილისის დინამოს ფეხბურთელები
კატეგორია:კრასნოდარის ფეხბურთელები
კატეგორია:საქართველოს ნაკრების ფეხბურთელები
კატეგორია:საქართველოს წლის ფეხბურთელები
კატეგორია:რუსთავში დაბადებულები
კატეგორია:ეროვნული ლიგის ფეხბურთელები
კატეგორია:ბელგიის პირველი დივიზიონი A-ს ფეხბურთელები
კატეგორია:თურქეთის საფეხბურთო სუპერლიგის ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:უკრაინის საფეხბურთო პრემიერლიგის ფეხბურთელები
კატეგორია:ანორთოსისის ფეხბურთელები
კატეგორია:ესქიშეჰირსფორის ფეხბურთელები
კატეგორია:გენკის ფეხბურთელები
კატეგორია:ცოცხალი ადამიანები